Source: http://dynasty.kittila.fi/cgi/DREQUEST.PHP?page=meetingitem&id=20191743-15
Timestamp: 2019-05-21 22:58:43+00:00
Document Index: 21853632

Matched Legal Cases: ['§ 83', '§ 83', '§ 1', '§ 46', '§ 1', '§ 83', '§ 87', '§ 83']

Pöytäkirja 12.03.2019/Pykälä 83
Liite 14 Tuula Mertaniemen ja Ahti Ovaskaisen esitys/Khall 12.3.2019 § 83 ´Vs. sivistystoimenjohtajan virkamääräys´
Vs. sivistystystoimenjohtajan virkamääräys
70/01.01.01/2019, 47/00.02/2016, 35/01.01.03/2018
Khall 12.03.2019 § 83
Oikeudenmukainen Kittilä -valtuustoryhmä totesi valtuuston kokouksessa 4.3.2019, ettei kunnanhallitukseen ole toimitettu vs. sivistystoimenjohtajaa koskevaa viranhaltijapäätöstä.
Kunnanhallituksessa 8.1.2019 (§ 1) käsiteltiin Tiedoksi annettavat/ajankohtaiset asiat -kohdassa 2 otsikolla Sivistystoimenjohtajan sijaisuusjärjestelyt, jolloin hallintojohtaja Sanna Ylinampa kertoi tehneensä virkamääräyksen sivistystoimenjohtajan sijaisuuden täyttämiseksi vuoden 2018 lopulla. Kunnanhallitus merkitsi asian tiedoksi. Tuolloin hän oli vs. kunnanjohtaja.
Hallintosäännön 18 §:n mukaan kunnanhallitus määrää toimialajohtajan sijaisen, joka hoitaa toimialajohtajan tehtäviä hänen ollessa poissa tai esteellinen.
Parhaillaan uudistettavana olevassa kunnan hallintosäännössä ei ole mainintaa kunnanjohtajan mahdollisuudesta tehdä toimialajohtajien valintoja. Sen sijaan hallintosäännön § 46 mukaan määräaikaisen henkilöstön alle vuodeksi valitsee toimialajohtaja.
Viranhoitomääräyksestä tulee käydä ilmi ainakin
. virkanimike
. virkasuhteeseen valitun henkilön nimi
. virkasuhteen kestoaika (toistaiseksi voimassaoleva tai määräaikainen virkasuhde)
. määräaikaisuuden peruste
. mahdollinen koeaika
. virantoimituksen alkamisajankohta tai maininta, että siitä päätetään ja ilmoitetaan erikseen
. pääasialliset tehtävät tai niiden määräytymisperuste sekä
. palkkauksen perusteet (esim. viittaus ao. virkaehtosopimukseen ja peruspalkka virkasuhteen alkaessa).
Lisäksi viranhoitomääräyksessä on syytä mainita muut viranhoidon kannalta mahdollisesti tarpeelliset seikat, esim. viranhoitopaikka virkasuhteen alkaessa.
Oheismateriaalina on ote pöytäkirjasta 8.1.2019 § 1 ja virkamääräys.
Kunnanhallitus päättää merkitä virkamääräyksen tiedoksi.
Tauko pidettiin klo16.54 - 17.08
Kunnanhallituksen jäsen Tuula Mertaniemen teki jäsen Ahti Ovaskaisen kannattamana seuraavan vastaesityksen:
"Esitämme, että virkamääräystä ei merkitä tiedoksi. Toimivalta toimialajohtajan sijaisuuden päättämisessä on vain kunnanhallituksella.
Mikäli virkamääräys voidaan lainsäädännön mukaan antaa, se voidaan antaa vain virassa olevalle viranhaltijalle.
Vs. kunnanjohtajan tulee saattaa sivistystoimenjohtajan viransijaisuus kunnanhallituksen käsittelyyn hallintosäännön 18 §:n mukaisesti.
Esityslistan liitteenä on kunnanhallituksen jäsenille jaettu Sanna Ylinamman allekirjoittama virkamääräys. Kittilän kunnan hallintosääntö ei tunne käsitettä virkamääräys, eikä päätösvaltaa virkamääräyksen tekemiseen ole annettu kenellekään viranhaltijalle Kittilän kunnassa.
Hallintojohtaja Sanna Ylinamman tekemä virkamääräys on tehty takautuvasti 3.1.2019 ja päätös on päivätty ja allekirjoitettu kuin se olisi tehty 31.12.2018. Tehdessään ko. päätöstä 3.1.2019 Sannan Ylinampa oli jo siirtynyt hallintojohtajan virkaan, eikä ollut vs. kunnanjohtaja, kuten esittelijä esittelytekstissä väittää.
Kaikki toimialajohtajien viranhaltijapäätökset saatetaan kunnanhallitukselle tiedoksi. Sanna Ylinampa kertoi kunnanhallituksen kokouksessa 8.1.2019 kohdassa Tiedoksi annettavat/ajankohtaiset asiat tehneensä virkamääräyksen sivistystoimenjohtajan sijaisuuden täyttämiseksi vuoden 2018 lopulla. Päätöstä ei pyynnöistä huolimatta tuotu kunnanhallitukselle tiedoksi ennen kuin vasta nyt. Koska vs. sivistystoimenjohtajaa ei ole laillisesti valittu hoitamaan sivistystoimenjohtajan sijaisuutta tulee vs. kunnanjohtajan saattaa sivistystoimenjohtajan viransijaisuus kunnanhallituksen käsittelyyn."
Vs. kunnanjohtajan esitys: JAA
Mertaniemen ja Ovaskaisen esitys: EI.
JAA-ääniä antoivat Sakari Kautto, Pekka Rajala, Pekka Kenttälä, Marita Toivanen, Yrjötapio Kivisaari, Raija Palosaari ja Antti Pekkala. JAA-ääniä antoivat Tuula Mertaniemi ja Ahti Ovaskainen.
Äänin 7-2 kunnanhallituksen päätökseksi tuli, että vs. kunnanjohtajan esitys hyväksyttiin.
Vs. kunnanjohtaja Antti Jämsén esitti esityslistan asian nro 15. (pöytäkirjan § 83) käsittelyn aikana, että kunnanhallitus ottaa käsiteltäväksi ylimääräisenä asiana asian numero 19. Vs. sivistystoimenjohtajan valinta (pöytäkirjan § 87), joka päätettiin käsitellä kokouksessa asian numeron 15 (pöytäkirjan § 83) jälkeen.